***פ.***

**סימן לסריס חמה בילדותו** – מטיל מים ואינו עושה כיפה.[[1]](#footnote-1)
**סריס חמה בילדותו וגם היום ובאמצע לא בדקנו** – בחזקת שלא היתה לו שעת הכושר מעולם.[[2]](#footnote-2)
**חוורור הקבוע** – אחד ממומי הבכור, וצריך שיהא קבוע שמונים יום.
 בדיקה תחילה וסוף לא מספיקה, עד שיבדוק גם באמצע.

**גדול בשנים שלא הביא שערות;
אם לא הביא סימני סריס** - מחזיקין אותו כקטן עד רוב שנותיו.
**הביא סימני סריס** [[3]](#footnote-3)– הרי הוא סריס מגיל מסויים.
לב"ה מבן עשרים בין לזכר ובין לנקבה, לב"ש מבן י"ח. לרבי אליעזר זכר עשרים ונקיבה י"ח.
**שיטת רבי אליעזר** – לת"א גם לחליצה, אלא דשוב חזר בו והכריע דסריס חמה חולץ.
לת"ב דבריו רק לעונשין[[4]](#footnote-4), אבל לחליצה דעתו כנ"ל דאף סריס חמה חולץ.

**גדול בשנים שלא הביא שערות ואכל חלב והביא סימני סריס[[5]](#footnote-5) -**לרב נעשה סריס למפרע, ולוקה[[6]](#footnote-6) על מה שאכל מבן יג לזכר ויב לנקיבה.
לשמואל הוי סריס רק מבן עשרים[[7]](#footnote-7) ולהבא, אבל למפרע נשאר קטן.

**סריס** – אינו נידון כבן סורר ומורה, לפי שאין לו זקן התחתון.[[8]](#footnote-8)
**איילונית** – אף לרב דהויא גדולה למפרע, מ"מ מקטנותה יוצאת לבגר ואין לה דיני נערה.[[9]](#footnote-9)
**קנס דאונס ומפתה** – נוהג בנערה, ולא בבוגרת. בקטנה, לר"מ לא נוהג לחכמים נוהג.
**איילונית** – לחכמים יש לה קנס בקטנותה[[10]](#footnote-10), לר"מ אין לה קנס, כיון דאין בה נערות.

**סריס ואיילונית שלא הביאו שערות ויש להם סימני סריס** – אינם מוחזקים כגדולים עד כ'.[[11]](#footnote-11)

**עובר שנולד בן שמונה חדשים** – אם לא הביא סימנים[[12]](#footnote-12), הרי הוא כאבן ואסור לטלטלו בשבת.
אמו שוחה עליו ומניקתו מפני הסכנה.[[13]](#footnote-13)
**אם נגמרו שערו וצפרניו** – לחכמים עדיין נפל, ולרבי אינו נפל לגמרי.
ומ"מ גם לרבי עדיין לא יצא לגמרי לחזקת בן קיימא עד שיהא בן עשרים.[[14]](#footnote-14)

***פ:***

**השתהות עובר אחר גמר עיבורו** – לחכמים לא יתכן, ולכן בן שמונה ע"כ נפל הוא.[[15]](#footnote-15)
לרבי ולרשב"ג יתכן.
ולכן לרבי בן שמונה שגמרו שערו וצפרניו, אמרינן בן שבעה הוא שנשתהה.[[16]](#footnote-16)
ולרשב"ג אם שהה ל' יום אחר שנולד, יצא מכלל נפל, דאמרי' בן שבעה שנשתהה הוא.[[17]](#footnote-17)
**אשה שילדה י"ב חדש אחרי שהלך בעלה למדינת הים** – לרבנן הוי ודאי ממזר.
לרבי ורשב"ג יתכן שמבעלה הוא ושהה ג"ח, ועבד רבה תוספאה עובדא כוותייהו והכשירו.

**סימני סריס;[[18]](#footnote-18)**אין לו זקן, שערו רך, בשרו חלק (לא שעיר).
לרשב"ג משום ריב"י אין מימיו מעלין רתיחות.
וי"א מטיל מים ואין עושה כיפה, וי"א שכבת זרעו דוחה, וי"א אין מימי רגליו מחמיצין.
אחרים אומרים רוחץ בימות הגשמים ואין בשרו מעלה הבל.
לרשב"א קולו לקוי ואין ניכר בין איש לאשה.

**סימני איילונית;[[19]](#footnote-19)**אין לה דדים, מתקשה בשעת תשמיש. לרשב"ג אין לה שיפולי מעים כנשים.
לרשב"א קולה עבה ואינה ניכרת בין אשה לאיש.

**הביא שערות בזקן** – אינו סריס עד שיהיו בו כל סימנים הנ"ל.[[20]](#footnote-20)
**לא הביא** – לר"ה אינו סריס עד שיהיו כולן, לריו"ח סגי בזה.[[21]](#footnote-21)

1. עצה טובה לאשה הרה להימנע מאפיית לחם בתנור בצהרים ושתיית שכר מזוג (או חזק), שיכול לגרום עקרות לולד. [↑](#footnote-ref-1)
2. כיון דהוי לקותא בכל גופא, סגי בדיקת תחילה וסוף. [↑](#footnote-ref-2)
3. סריס זה שלא מביא שערות ויש בו סימני סריס שיבוארו להלן, היינו סריס חמה, דקי"ל שאינו חולץ ולא מייבם. ולכל הפחות מדברי ב"ה שמעינן נמי דסריס חמה אינו חולץ ומייבם וכדברי ר"ע. [↑](#footnote-ref-3)
4. דמכאן ואילך הוי גדול וחייב בעונשין. [↑](#footnote-ref-4)
5. לב"ה זכר ונקיבה בני עשרים, ולב"ש ור"א כשיטתם הנ"ל. ופלוגתא דבסמוך היינו בין הביא אח"כ שערות ובין לא הביא. רש"י ותוס'. [↑](#footnote-ref-5)
6. עי' תוס' מדוע לא הוי התראת ספק. [↑](#footnote-ref-6)
7. היינו להלכה, ומה שנקטו יח, היינו נקיבה לר"א. [↑](#footnote-ref-7)
8. ואין נוהג אלא בחתימת זקן זה. [↑](#footnote-ref-8)
9. נפ"מ לדינים רבים הנוהגים בנערה דוקא. [↑](#footnote-ref-9)
10. לרב עד י"ב לשמואל עד כ'. [↑](#footnote-ref-10)
11. ואז הוו למפרע לרב, ולשמואל מכאן ולהבא. [↑](#footnote-ref-11)
12. כלומר אם לא נגמרו שערו וצפרניו. [↑](#footnote-ref-12)
13. כאן פירש"י סכנת האם והולד, ועי' הג' הב"ח דבשבת פירש"י רק האם ועי"ש בתוס'. [↑](#footnote-ref-13)
14. כן פירש"י, ועי' תוס' וראשונים דבכ"מ משמע דשלושים יום סגי להוציאו מכלל נפל, והוא דבר תימה שיהא ספק נפל עד היותו בן עשרים שנה. וגם לא הוברר שפיר בסוגיין שיטת רבי לענין מה פליג ארבנן ולענין מה מודה. וכל זה הוא שיטת רש"י דקאי רבי אבהו על שיטת רבי, אמנם עי' היטב בתוס'. [↑](#footnote-ref-14)
15. דאם היה בן שבעה לא היה משתהה וע"כ בן תשעה הוא שלא נגמר עדיין. [↑](#footnote-ref-15)
16. אלא דמ"מ לרש"י אמר רבי אבהו דאינו בן קיימא גמור עד שיהא בן עשרים. וצ"ב וכנ"ל. [↑](#footnote-ref-16)
17. ובבהמה אם שהתה ח' ימים. [↑](#footnote-ref-17)
18. והיינו שהוא בן עשרים ללא שערות ויש לו סימנים אלו, הוי סריס, אף אם יביא שערות אח"כ. ועי' בסמוך אי צריך כל הסימנים או סגי במקצתן. [↑](#footnote-ref-18)
19. והיינו בת כ' ללא שערות עם סימנים אלו, הוי איילונית אף אם תביא שערות אח"כ. [↑](#footnote-ref-19)
20. עי' תוס' שנדחקו מאד בזה, דשערות בזקן אינן שערות לענין גדלות, ואינו מבטל סריסות עד שיתמלא זקנו, ועי' הג' הגר"א. [↑](#footnote-ref-20)
21. כן פי' תוס' דא"צ עוד סימן. [↑](#footnote-ref-21)